Document ID: 31984D0321

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιουνίου 1984
περί διαπιστώσεως ότι η εισαγωγή έξι συσκευών με την ονομασία «LW - Photo-Optical Data Analyzer 16 mm, model 224-AMK VI» δύναται να πραγματοποιηθεί ατελώς, ως προς τους δασμούς του Κοινού Δασμολογίου
(84/321/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η κυβέρνηση της Ομοσπονδιακής Δημοκρατίας της Γερμανίας, με επιστολή της στις 30 Νοεμβρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθοριστεί αν:
1. η συσκευή με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκε στις 27 Οκτωβρίου 1982 και προορίζεται να χρησιμοποιηθεί για την ανάλυση της κίνησης των αθλητών από βιολογική-μηχανική και λειτουργική πλευρά,
2. η συσκευή με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκε στις 2 Νοεμβρίου 1982 και προορίζεται να χρησιμοποιηθεί για την εξέταση της εμφύσησης αερίων κατά την τήξη των μετάλλων,
3. η συσκευή με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκε στις 14 Δεκεμβρίου 1982 και προορίζεται να χρησιμοποιηθεί για την εξέταση της πλήρωσης των κενών των λιπαντικών ή την τάση των λιπαντικών υλικών των εδράνων που δημιουργούν αφρούς σπηλαίωσης,
4. η συσκευή με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκε στις 20 Δεκεμβρίου 1982 και προορίζεται για την αξιοποίηση της ανάλυσης των υψηλών συχνοτήτων,
5. η συσκευή με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκε στις 28 Απριλίου 1983 και προορίζεται να χρησιμοποιηθεί για την ανάλυση της συγκέντρωσης και αντικατάστασης μορίων στα βαθιά φίλτρα,
6. η συσκευή με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκε στις 15 Ιουλίου 1983 και προορίζεται να χρησιμοποιηθεί για την αξιοποίηση των μικροκινηματογραφικών φωτογραφιών,
πρέπει να θεωρηθούν ή όχι ως επιστημονικές και, σε περίπτωση καταφατικής απάντησης, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 14 Μαΐου 1984, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·
ότι από την εξέταση αυτή συνάγεται ότι οι συσκευές είναι προβολείς· ότι τα αντικειμενικά τεχνικά χαρακτηριστικά του όπως η μεγάλη ταχύτητα λήψεως, καθώς και η χρήση που γίνεται των εν λόγω συσκευών τις καθιστούν συσκευές ειδικώς κατάλληλες για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθούν ως επιστημονικές συσκευές·
ότι, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με τις εν λόγω συσκευές, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, οι εν λόγω συσκευές δικαίως δύνανται να εισάγονται ατελώς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή των συσκευών με την ονομασία «LW - Photo-Optical Data Analyzer 16 mm, model 224-AMK VI», που παραγγέλθηκαν: 1. στις 27 Οκτωβρίου 1982, 2. στις 2 Νοεμβρίου 1982, 3. στις 14 Δεκεμβρίου 1982, 4. στις 20 Δεκεμβρίου 1982, 5. στις 28 Απριλίου 1983 και 6. στις 15 Ιουλίου 1983 και αποτελεί το αντικείμενο της αιτήσεως,
στις 30 Νοεμβρίου 1983, της κυβερνήσεως της Ομοσπονδιακής Δημοκρατίας της Γερμανίας, δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Ιουνίου 1984.

Labels: 12
3
16
1